钦定古今图书集成/理学汇编/学行典/第116卷 > 诗经 > 《抑》
## 钦定古今图书集成/理学汇编/学行典/第116卷 > 诗经 > 《抑》

视尔友君子，辑柔尔颜，不遐有愆。相在尔室，尚不愧
于屋漏。无曰不显，莫予云觏。神之格思，不可度思，矧
可射思。

〈大全〉庆源辅氏曰：“‘辑柔尔颜’，言其颜色之温柔也，‘不遐有愆’，言其心思之警惧也。有是心则有是颜，此皆内外之符也。常能如是，则岂至于有过失乎？然人心操则存，舍则亡，天理存亡，只在敬肆之闲，须当于暗室屋漏之中，不睹不闻之际，常若十手所指，十目所视，兢兢业业之心不可有，一息之闲断方可。若曰此非显明之处，人莫予见也。此心一萌则便闲断。所以如此者，盖鬼神体物而不遗，洋洋乎如在其上，如在其左右”，其至也尚不可测度，况

可厌射之乎。唯不敢有所厌斁。则此心始无闲也。